Unionin tuomioistuimen määräys (kuudes jaosto) 18.1.2011 – Berkizi-Nikolakaki vastaan Anotato Symvoulio epilogis prosopikou ja Aristoteleio Panepistimio Thessalonikis

(asia C‑272/10)

Työjärjestyksen 104 artiklan 3 kohta – Sosiaalipolitiikka – SEUT 155 artiklan 2 kohta – Direktiivi 1999/70/EY – Määräaikaista työtä koskevan puitesopimuksen 8 lauseke – Julkisen sektorin määräaikaiset työsopimukset – Perättäiset sopimukset – Väärinkäyttö – Seuraamukset – Määräaikaisen työsopimuksen muuttaminen toistaiseksi voimassa olevaksi – Menettelysäännöt – Preklusiivinen määräaika – Vastaavuusperiaate ja tehokkuusperiaate – Työntekijöiden suojan yleisen tason heikentyminen

1. Sosiaalipolitiikka – EAY:n, UNICE:n ja CEEP:n tekemä määräaikaista työtä koskeva puitesopimus – Direktiivi 1999/70 – Toimenpiteet, joilla pyritään estämään perättäisten määräaikaisten työsopimusten väärinkäyttö (SEUT 155 artiklan 2 kohta; neuvoston direktiivin 1999/70 liite) (ks. 32, 33, 37, 38, 44, 45, 48, 49 ja 51–61 kohta sekä tuomiolauselman 1 kohta)

2. Sosiaalipolitiikka – EAY:n, UNICE:n ja CEEP:n tekemä määräaikaista työtä koskeva puitesopimus – Direktiivi 1999/70 – Kielto heikentää työntekijöiden suojan yleistä tasoa mainitun sopimuksen soveltamisalalla (neuvoston direktiivin 1999/70 liitteessä olevan 8 lausekkeen 3 kohta) (ks. 69, 74, 76 ja 77 kohta sekä tuomiolauselman 2 kohta)

Aihe

Ennakkoratkaisupyyntö – Dioikitiko Efeteio Thessalonikis – EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28.6.1999 annetun direktiivin 1999/70/EY (EYVL L 175, s. 43) liitteessä olevan 8 lausekkeen 3 kohdan tulkinta – Kansallinen lainsäädäntö, jolla otetaan käyttöön preklusiivinen määräaika, joka koskee määräaikaisten työsopimusten muuttamista toistaiseksi voimassa oleviksi työsopimuksiksi

Ratkaisu

1) SEUT 155 artiklan 2 kohtaa ja määräaikaisesta työstä 18.3.1999 tehtyä puitesopimusta, joka on Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun direktiivin 1999/70/EY liitteenä, on tulkittava siten, että ne eivät ole esteenä määräaikaisessa työsuhteessa julkisella sektorilla työskenteleviä työntekijöitä koskevista säännöksistä annetun presidentin asetuksen 164/2004 11 §:n 2 momentin kaltaiselle kansalliselle lainsäädännölle, jonka mukaan työntekijän hakemus sellaisten perättäisten määräaikaisten työsopimusten, jotka ovat katsottavissa työsopimusten väärinkäytöksi, muuttamiseksi toistaiseksi voimassa olevaksi työsopimukseksi, on tehtävä toimivaltaiselle viranomaiselle kahden kuukauden preklusiivisessa määräajassa mainitun asetuksen voimaantulopäivästä, kunhan tämä määräaika ei ole epäedullisempi kuin kansallisen työlainsäädännön mukaisiin vastaaviin oikeussuojakeinoihin sovellettava määräaika eikä tee unionin oikeudessa taattujen oikeuksien käyttämisestä mahdotonta tai suhteettoman vaikeaa, mikä ennakkoratkaisua pyytäneen tuomioistuimen on selvitettävä.

2) Määräaikaista työtä koskevan puitesopimuksen 8 lausekkeen 3 kohtaa on tulkittava siten, ettei se ole esteenä presidentin asetuksen 164/2004 11 §:n 2 momentin kaltaiselle kansalliselle lainsäädännölle, jonka mukaan työntekijän hakemus sellaisten perättäisten määräaikaisten työsopimusten, jotka ovat katsottavissa työsopimusten väärinkäytöksi, muuttamiseksi toistaiseksi voimassa olevaksi työsopimukseksi, on tehtävä toimivaltaiselle viranomaiselle kahden kuukauden preklusiivisessa määräajassa mainitun asetuksen voimaantulopäivästä, vaikka samanlaisissa, tätä ennen voimassa olleissa säännöksissä säädettyjä vastaavia määräaikoja olisikin jatkettu, kunhan tällä lainsäädännöllä ei heikennetä määräaikaisten työntekijöiden suojan yleistä tasoa.